Na podlagi 21. člena Statuta Društva restavratorjev Slovenije z dne 20. 03. 2017 je zbor članov Društva restavratorjev Slovenije dne ………………… sprejel naslednji

**PRAVILNIK O PODELITVI NAGRAD IN PRIZNANJ MIRKA ŠUBICA TER ČASTNIH ČLANSTEV V DRUŠTVU RESTAVRATORJEV SLOVENIJE**

# NAGRADA, PRIZNANJE IN ČASTNO ČLANSTVO DRUŠTVA RESTAVRATORJEV SLOVENIJE

* 1. **člen**

Društvo restavratorjev Slovenije (v nadaljevanju »društvo«) podeljuje za posebne dosežke in zasluge na področju konservatorstva-restavratorstva:

* NAGRADO Mirka Šubica,
* PRIZNANJE Mirka Šubica,
* ŠTUDENTSKO PRIZNANJE Mirka Šubica *ZLATI SKALPEL*,
* ČASTNO ČLANSTVO v društvu.
1. Nagrado Mirka Šubica sestavljata plaketa Mirka Šubica in diploma.
2. Priznanje Mirka Šubica je praviloma sestavljeno iz plakete Mirka Šubica in diplome.
3. Študentsko priznanje Mirka Šubica *Zlati* s*kalpel*.
4. Imenovani častni član poleg članstva prejme tudi diplomo.

O vsebini in obliki plaket in diplom za nagrade, priznanja in častna članstva na predlog Komisije za nagrade in priznanja Mirka Šubica ter častna članstva v Društvu restavratorjev Slovenije (v nadaljevanju »komisija«) odloči izvršni odbor društva.

Nagrada je tudi denarna. Finančni del nagrade izplača društvo v skladu z možnostmi, ki jih oceni izvršni odbor društva.

# člen

Nagrade, priznanja in častno članstvo so lahko podeljeni fizičnim ali pravnim osebam in skupinam, ki delujejo na območju Republike Slovenije.

# člen

Nagrado Mirka Šubica prejmejo konservatorji-restavratorji ali na področju konservatorstva- restavratorstva aktivni posamezniki za življenjsko delo oziroma za vrhunski dosežek v stroki.

Priznanje Mirka Šubica lahko prejmejo konservatorji-restavratorji ali na področju konservatorstva- restavratorstva aktivni posamezniki ali skupine za enkratne dosežke in prispevke pri ohranjanju kulturne dediščine oziroma pri predstavljanju in popularizaciji konservatorsko-restavratorske stroke v zadnjih dveh zaključenih koledarskih letih oziroma do razpisa.

Študentsko priznanje Mirka Šubica *Zlati skalpel* prejmejo študenti, posamezniki ali skupine, ki so zaključili najmanj prvo stopnjo univerzitetnega študija konservatorstva-restavratorstva, imajo status študenta oz. je od zaključka študija preteklo največ dve leti in so izstopali s svojim predanim, domiselnim, samostojnim in nadpovprečno kakovostnim delom v zadnjih dveh zaključenih koledarskih letih, oziroma do razpisa, opazno prispevali k ohranjanju kulturne dediščine.

Kandidate za študentsko priznanje predlagajo mentorji iz ALUO in somentorji ali vodje projektov iz zavodov in organizacij, kjer študenti opravljajo prakso ali so vključeni v projekte. Društvo s podeljevanjem priznanja za kakovostne dosežke študentov spodbuja njihovo aktivno vključevanje v strokovno skupnost.

Častno članstvo DRS se podeli posameznikom, ki so s svojim delom izjemno prispevali k razvoju in uveljavitvi konservatorsko-restavratorske stroke ali društva.

# člen

Društvo vsako leto podeli največ eno nagrado Mirka Šubica, največ tri priznanja Mirka Šubica in eno priznanje Zlati s*kalpel* za študente.

Izjemoma se na predlog komisije lahko podeli več priznanj. Komisija lahko odloči tudi, da podeli manj priznanj, ali določenega ne podeli. Eno častno članstvo se praviloma podeli vsako tretje leto. K imenovanju častnih članov mora dati soglasje izvršni odbor društva.

# člen

Izjemoma lahko društvo za posebne dosežke ali izjemno življenjsko delo hkrati podeli tudi posebno posthumno nagrado Mirka Šubica. Nagrada se v tem primeru podeli največ dve leti po smrti predlaganega. Posthumna nagrada ni denarna.

Posthumna nagrada se vroči družinskim članom, in sicer po vrstnem redu: partner, potomci oziroma posvojenci, starši.

# člen

Komisija vodi postopek izbire kandidatov za nagrade, priznanja in častna članstva v skladu s tem pravilnikom. Komisija o izboru obvesti izvršni odbor društva najmanj mesec dni pred podelitvijo.

Predsednik društva nagrade, priznanja in častna članstva podeli javno.

# OBJAVA RAZPISA IN POZIV

1. **člen**

Izvršni odbor društva objavi javni razpis in poziv za predlaganje kandidatov za nagrade in priznanja, vsako tretje leto pa tudi za častna članstva, najpozneje šest mesecev pred javno podelitvijo v sredstvih javnega obveščanja, na spletni strani društva in z obvestilom članom društva. Razpisni rok, do katerega se predlagajo kandidati za nagrade, priznanja in častno članstvo, je 30 (trideset) dni.

# člen

Kandidate za nagrade, priznanja in častna članstva lahko predlagajo strokovne organizacije in društva, ki opravljajo strokovne naloge konservatorstva-restavratorstva oziroma varstva kulturne dediščine, posamezniki, delujoči na področju konservatorstva-restavratorstva, ter člani društva (v nadaljevanju predlagatelj ali predlagatelji).

Predlogi morajo biti pisni in morajo poleg zahtevanih podatkov o kandidatu vsebovati utemeljitev z ustrezno dokumentacijo (npr. izpis bibliografskih enot iz Cobissa, katalog del, video posnetek, fotografije in drugo).

# STROKOVNA KOMISIJA

1. **člen**

Komisija sprejema in obravnava vloge predlagateljev ter vodi postopek izbire kandidatov za nagrado, priznanja Mirka Šubica, študentsko priznanje Mirka Šubica *Zlati* s*kalpel* ter častno članstvo. Zaradi poenotenja postopka prijave kandidatov na razpis, lahko komisija pripravi prijavne obrazce in podrobnejša navodila za prijavo, ki jih pred objavo potrdi izvršni odbor društva. Pripravlja tudi utemeljitve o predlogih za podelitev nagrad, priznanj in častnega članstva društva.

Člane komisije, ki morajo biti strokovnjaki s področja konservatorstva-restavratorstva, predlagajo na poziv izvršnega odbora člani društva, izmed predlaganih kandidatov pa izvršni odbor društva imenuje člane komisije. Njihov mandat je 4 (štiri) leta. Isti član je v komisijo lahko izvoljen le dvakrat zapored.

# člen

Komisijo sestavlja devet članov z različnih področij kulturne dediščine, na katerih delujejo konservatorji-restavratorji. Člani med sabo izvolijo predsednika komisije.

# ODLOČANJE O PODELITVI NAGRAD IN PRIZNANJ

1. **člen**

Komisija obravnava samo popolne, v razpisnem roku prispele vloge. Komisija prouči predloge predlagateljev in po potrebi od njih zahteva dodatne podatke in pojasnila. Člani komisije lahko k presoji vlog povabijo tudi strokovnjake s področja, ki ga sami strokovno ne pokrivajo.

# člen

Komisija sprejme sklepe o nagradah, priznanjih in častnih članstvih na podlagi bibliografskih in biografskih podatkov ter proučenih tehtnih in pisno argumentiranih predlogov, po odločitvi članov komisije pa lahko tudi na podlagi ogledov na terenu.

# člen

Komisija odloča na seji z večino glasov vseh svojih članov. Če je izid glasovanja neodločen, komisija predlaga oba enakovredno ocenjena predloga izvršnemu odboru društva, ta pa izbere končnega.

Komisija o vsaki seji vodi zapisnik, ki ga podpiše predsednik komisije. V zapisniku morajo biti navedeni vsi predlogi za podelitev nagrad, priznanj in častnih članstev ter sklep o podelitvi s strokovno utemeljitvijo. Zapisniki se hranijo v arhivu društva.

Zavrnjenih predlogov komisija predlagateljem ni dolžna utemeljevati. Odločitev komisije ali izvršnega odbora društva je dokončna.

# člen

Komisija pisno obvesti izvršni odbor o izboru nagrajencev in sprejetih sklepih najmanj dva meseca pred podelitvijo. Izvršni odbor društva obvesti dobitnike nagrad in priznanj. Častnega člana potrdi izvršni odbor na predlog komisije in ga obvesti o imenovanju. Obvestila ne vsebujejo utemeljitve.

Če komisija šestdeset (60) dni pred podelitvijo nagrade, priznanj in častnega članstva izvršnega odbora ne seznani s svojo odločitvijo o kandidatih, je izvršni odbor društva upravičen, da sam odloči o prejemnikih nagrade, priznanj in častnega članstva.

# člen

Član komisije ali izvršnega odbora društva ne more glasovati za podelitev nagrade, priznanja ali častnega članstva v tistem delu, kjer je sam kandidat ali je kandidat ožji družinski član.

# PRITOŽBA

1. **člen**

Pritožba se lahko vloži zaradi bistvene kršitve določb razpisnega postopka. Rok za vložitev pritožb je osem dni od objavljenega razpisa. Pritožba se vloži pisno na sedežu društva ali s priporočeno poštno pošiljko. Pritožbo lahko vloži predlagatelj ali oseba, ki je predlagana za nagrado, priznanje ali častno članstvo.

# člen

Za reševanje pritožb zaradi kršitve določb razpisnega postopka po tem pravilniku je pristojna komisija.

Kršitev razpisnega postopka je, če izvršni odbor pri razpisu ni uporabil določb o razpisu, navedenih v tem pravilniku, ali če jih je uporabil nepravilno, to pa je vplivalo ali je moglo vplivati na zakonitost in pravilnost razpisa in na zbiranje prijav.

Če je ugotovljena kršitev razpisnega postopka, se razpis s pozivom ponovi. Posebej se obvesti vse predlagatelje kandidatov za nagrado, priznanja in častna članstva.

# člen

Nepravočasno, nepopolno ali neupravičeno pritožbo zavrže s sklepom predsednik društva brez sklica izvršnega odbora.

Pritožba je neupravičena, če jo vloži oseba, ki te pravice nima, ali oseba, ki je pritožbo umaknila.

# člen

Zoper odločitev komisije ali izvršnega odbora društva o izboru dobitnikov nagrad, priznanj in častnih članstev ter o podelitvi nagrad, priznanj in častnih članstev ni pritožbe.

# VODENJE EVIDENC O DOBITNIKIH NAGRAD, PRIZNANJ IN ČASTNIH ČLANSTEV TER UPORABA OSEBNIH PODATKOV

1. **člen**

Zbirko podatkov o dobitnikih nagrad, priznanj in častnih članstev vodi tajnik društva v skladu z Zakonom o varstvu osebnih podatkov (Uradni list RS, št. 94/2007).

Zbirka podatkov vsebuje: priimek in ime oziroma naziv dobitnika, njegove rojstne podatke, vrsto podeljenega priznanja, številko in datum sklepa o podelitvi priznanja ter kraj in datum vročitve

priznanja.

Osebni podatki iz prejšnjega odstavka se lahko uporabijo samo v postopku podeljevanja priznanj.

Zbirka podatkov o dobitnikih nagrad, priznanj in častnih članstev se trajno hrani v arhivu društva. Ključni podatki se objavijo na spletni strani društva.

# KONČNI DOLOČBI

1. **člen**

Z dnem uveljavitve tega pravilnika preneha veljati Pravilnik o podelitvi nagrad in priznanj Mirka Šubica ter častnih članstev v Društvu restavratorjev Slovenije z dne 20. 3. 2017.

Pravilnik začne veljati, ko ga sprejme zbor članov društva. Objavi se na spletni strani društva.

# člen

Avtentična razlaga tega pravilnika se sprejema po enakem postopku, kot velja za njegov sprejem.

Predsednica:

mag. Martina Lesar Kikelj l.r.

Ljubljana, ……………………